Държавен вестник, бр. 109, 2024 г., стр. 19

БРОЙ  109	
Д Ъ Р Ж А В Е Н  В Е С Т Н И К 	
СТР.  19   
11. организира дейността по финансовото 
управление и контрол на Фонда в съответствие 
с действащото законодателство;
12. представя на Управителния съвет 6-ме­
сечен доклад за изразходването на средствата 
на Фонда;
13. утвърждава длъжностното разписание и 
длъжностните характеристики на служителите 
на Фонда;
14. издава актове за възникване, изменение 
и прекратяване на служебните правоотноше­
ния и сключва, изменя и прекратява трудовите 
договори със служителите на Фонда;
15. издава вътрешните актове, свързани с 
дейността и организацията на работата във 
Фонда;
16. управлява имуществото на Фонда;
17. осигурява и поддържа капацитет за 
осъществяване на дейностите по планиране, 
разработване, уведомяване, документиране, пре­
доставяне и управление, докладване и контрол 
на предоставянето на държавни и минимални 
помощи;
18. решава всички останали административни 
въпроси, свързани с дейността на Фонда;
19. осъществява функции по чл. 20, ал. 3 
от Закона за защита на класифицираната ин­
формация;
20. осъществява и други функции, възложени 
му със закон или с друг нормативен акт.
(2) При отсъствие на изпълнителния директор 
функциите му се изпълняват от длъжностно 
лице, определено с негова заповед за всеки 
конкретен случай.
(3) Изпълнителният директор на Фонда е 
администратор на държавна и/или минимална 
помощ с всички произтичащи от това права 
и задължения и отговаря за организацията 
на дейността на Фонда при съобразяване със 
законодателството и правилата в областта на 
държавните помощи, когато е приложимо.
Раздел III
Комисии
Чл. 15. (1) В съставите на комисиите за 
оценка на проектите се включват експерти от 
списъка на оценителите по чл. 32б, ал. 3 от 
ЗЗРК. Съставите на комисиите се предлагат 
от изпълнителния директор и се одобряват от 
Управителния съвет. Комисиите се назначават 
със заповед на изпълнителния директор.
(2) Членовете на комисиите по ал. 1 попълват 
и подписват декларация за безпристрастност, 
обективност, липса на обвързаност и интереси 
по образец съгласно приложение № 1.
Раздел IV
Устройство
Чл. 16. (1) Фондът е организиран в обща и 
специализирана администрация според дей­
ностите, които извършва.
(2) Общата численост на персонала е 16 
щатни бройки.
(3) Разпределението на общата численост по 
ал. 2 е посочено в приложение № 2.
(4) По предложение на изпълнителния 
директор с решение на Управителния съвет 
могат да бъдат създадени териториални звена 
в структурата на Фонда.
Раздел V
Обща администрация
Чл. 17. (1) Общата администрация подпо­
мага осъществяването на правомощията на 
изпълнителния директор, създава условия за 
осъществяването на дейността на специализи­
раната администрация и извършва дейности по 
административното обслужване на гражданите 
и юридическите лица.
(2) Общата администрация е организирана 
в дирекция „Финансови и административни 
дейности“.
(3) Дирекция „Финансови и административни 
дейности“:
1. приема, регистрира и разпределя входящата 
служебна кореспонденция, извежда и изпраща 
изходящата кореспонденция;
2. предоставя информация на граждани и 
организации за движението на преписките по 
реда на Закона за достъп до обществена инфор­
мация, осъществява други дейности във връзка 
с административното обслужване;
3. систематизира и съхранява документи и 
материали в съответствие със Закона за На­
ционалния архивен фонд;
4. разработва вътрешни правила за работна 
заплата в администрацията;
5. образува, води и съхранява служебните 
и трудовите досиета на служителите, издава и 
заверява служебни и трудови книжки и удос­
товерения за служебен и трудов стаж;
6. разработва длъжностно и поименно раз­
писание на длъжностите в администрацията 
и изготвя съответните документи по назнача­
ването, преназначаването и освобождаването 
на служителите съгласно действащото зако­
нодателство;
7. осъществява финансово-счетоводното 
обслужване в съответствие с разпоредбите на 
Закона за счетоводството, Закона за публичните 
финанси и други нормативни актове;
8. подготвя предложения по средносрочната 
бюджетна прогноза, проектобюджета и бюджета 
на Фонда;
9. изготвя годишните и междинните финан­
сови отчети;
10. участва при организацията, изграждането 
и функционирането на системите за финансово 
управление и контрол с цел законосъобразно и 
ефективно управление на бюджетните средства, 
в т.ч. осъществяването на предварителен контрол 
за законосъобразност на предстоящи решения 
и действия на изпълнителния директор;
11. отговаря за функционирането на систе­
мата за двойния подпис;
12. управлява имотите и вещите – дър­
жавна собственост, предоставени за нуждите